Engey RE 1 , stærsta veiðiskip íslenska flotans , hélt í sína fyrstu veiðiferð 10. júní í fyrra og hefur skipið því verið eitt ár í rekstri hér við land . Á tímabilinu hafa verið unnin um borð 26.000 tonn frystra afurða og 1.500 tonn af mjöli og lýsi . Heildar aflaverðmæti eru rúmar 1.600 milljónir króna ( CIF ) . Engey landaði í Færeyjum í síðustu viku fullfermi af kolmunnaafurðum . Skipið hefur framleitt alls 5.700 tonn af kolmunnaafurðum , á innan við 40 dögum . Engey er nú á síldveiðum , úr NÍ síldarstofninum , innan íslenskrar landhelgi .